Golleriida naturreservat

Golleriida naturreservat er et tidligere naturreservat i Hamarøy i Nordland. Naturreservatet ble opprettet den 15. desember 2000,Regjeringens dokumentarkiv Verneplan for rike løvskoger i Nordland og utgjorde området ved Golleriida (Fagerbakken), som er ei li i sørvestsskråningen til Sluŋkávárre, mellom Sluŋkávárre og Gollarittinden i nord og Sluŋkájåhkå i sør. Golleriida naturreservat hadde et areal på 3 215 dekar.

Den 25. februar 2011 ble Sagvassdalen naturreservat opprettet, med områdene som utgjorde Golleriida inkludert.

Lia Golleriida har en næringsfattig granittberggrunn som får tilført kalkrikt vann fra kalkbergarter ovenfor. Lia har en tett bjørkeskog med innslag av gråor, silkeselje og rogn. Undervegetasjonen er dominert av storbregner og storklokke, mens i de nedre delene av lia er det en del fattigmyr med lyngbevokste hauger mellom.

 Se også 
 Sagvassdalen naturreservat
 Samiske geografiske navn i Hamarøy

 Referanser 

Kategori:Tidligere verneområder i Norge
Kategori:Verneområder opprettet i 2000
Kategori:Opphør i 2011